Het jy al gehoor van ’n interrobang? Dis die eerste leesteken in eeue wat by Engels as taal gevoeg is.
Luister wat sê Douglas Witherop in sy boek Interrobang Preaching:
An “interrobang” is a hybrid question mark/exclamation point.
By themselves, the question mark and exclamation point are commonplace and ordinary, but when combined, wonder-twin powers activate! In tandem, they become one of the greatest symbols for the twenty-first- century communicators. An interrobang is a symbol of enthusiastic discovery.
Isn’t that exactly what Jesus did? ... Through his life, his stories, his questions, and his miracles, he led person after person into the most enthusiastic discovery of their lives.
In fact, Jesus himself is the ultimate interrobang, the ultimate enthusiastic discovery. When you meet him, you are simultaneously “filled with joy and wonder”.
Witherop sê verder dat Jesus tegelyk klaarheid én misterie is. Hy is die vraag sowel as die antwoord. Hy is die ontdekking, sowel as die rigtingwyser na die ontdekking. Jesus vul jou met lewensasem en terselfdertyd slaan hy jou asem weg.
As ons Jesus ontdek, neem Hy ons op die reis van ’n leeftyd (2 Korintiërs 2:14-16)!
Geskenke uit God se hand
​Jesus Christus skenk aan elkeen wat Hom volg genadegawes. Die doel daarvan is om elkeen toe te rus vir die dienswerk wat gedoen moet word (Efesiërs 4:11-13).
​In 1 Korintiërs 12:4-7 staan daar:
Daar is ’n verskeidenheid van genadegawes, maar dit is dieselfde Gees wat dit gee; daar is ’n verskeidenheid van bedieninge, maar dit is dieselfde Here wat die opdrag gee; daar is ’n verskeidenheid van kragtige werkinge, maar dit is dieselfde God wat alles in almal tot stand bring. Aan elkeen afsonderlik word ’n werking van die Gees gegee tot voordeel van almal.
Moet nie hierdie geskenk uit God se hand mors nie. Gebruik dit in opdrag van die Here om ander te dien én jy sal die kragtige werkinge van God in jou lewe ervaar!
﻿Blaas die vuur aan
​Dalk voel jy ook nou ver van God? Ook Christene raak maklik moedeloos omdat ons in ons huidige situasie vaskyk. Ons sien nie God se volle prentjie vir ons lewe nie.
Luister na Paulus se woorde aan Timoteus:
Om hierdie rede herinner ek jou daaraan dat jy die genadegawe wat God jou gegee het weer moet aanblaas (2 Timoteus 1:6).
Hoe kry ons dit reg om die vuur in ons weer aan te blaas?
Staan ’n oomblik terug en kom opnuut onder die indruk van die evangelie van hoop en God se diepgewortelde genade in jou lewe.
Gawes & Geleenthede
Soos wat jy nou hierdie stukkie lees, is jý die Godgestuurde daar waar jy is. Besef jy dit? Dit is nie nog ’n lysie van iets wat jy moet doen of iets waaroor jy skuldig moet voel nie, maar dis iets wat jy reeds is (Johannes 20:21).
Jy is moontlik die enigste “Bybel” wat jou kollegas lees.
Hou daaraan vas dat die genadegawes wat God aan jou gee genoeg is vir waar jy nou is as gestuurde (Romeine 11:29).
Dankie Here vir die gawes en geleentheid wat U my skenk om U gestuurde hier te wees.